作者：刘辰翁
词牌/韵律：疏影

paragraphs: 香篝素被。
听花犯低低，瑶花开未。
长记那时，炽炭围炉，瘦妻换酒行试。
当家人在销金帐，约莫是、打围归际。
又谁知、别忆烹茶，冷落故家愁思。
闻道滕骄巽懒，今朝待檄与，翻云须易。
白白不成，又不教晴，做尽黄昏情味。
银河本是冰冰底。
怎忍向、东风成水。
待满城、玉宇琼楼，却报卧庐人起。